

**POZIV ZA DOSTAVU PONUDA ZA PREDMET NABAVE:**

***Nabava usluge dezinsekcije i deratizacije***

**Evidencijski broj nabave: BN-73-2024/K**

U Bjelovaru, prosinac 2024.

Sadržaj:

1. Opći podaci

2. Podaci o predmetu nabave

3. Dokumentacija koju su ponuditelji obvezni dostaviti uz ponudu

4. Podaci o ponudi

5. Jamstvo

6. Ostale odredbe

 Obrazac 1. Ponudbeni list

 Obrazac 2. Izjava o dostavi jamstva za uredno ispunjenje ugovora

 Obrazac 3. Troškovnik

Naručitelj Komunalac d.o.o. Bjelovar, Ferde Livadića 14a 43000 Bjelovar, objavljuje Poziv za dostavu ponuda za predmet nabave: **Nabava usluge dezinsekcije i deratizacije**. Sukladno članku 12. ZJN 2016 za nabavu roba, radova i usluga iz Plana nabave manju od 26.540,00 eura bez PDV-a odnosno 66.360,00 eura bez PDV-a (tzv. Jednostavna nabava) Naručitelji nisu obvezni provoditi postupke javne nabave propisane Zakonom o javnoj nabavi, već je obvezan provoditi postupak nabave sukladno Pravilniku o provođenju postupka jednostavne nabave.

U skladu sa Pravilnikom o provođenju postupka jednostavne nabave naručitelj **Komunalac d.o.o. Bjelovar, Ferde Livadića 14a, OIB 27962400486** pokreće postupak nabave robe: **Nabava usluge dezinsekcije i deratizacije,** te vam upućujemo poziv za dostavu ponude prema dolje navedenim uvjetima.

**1. OPĆI PODACI O NARUČITELJU**

***1.1. Naručitelj***

Naziv naručitelja: Komunalac d.o.o.

Sjedište naručitelja: Ferde Livadića 14a, 43000 Bjelovar

OIB naručitelja: 27962400486

Broj telefona: 043/622-107,

Internetska adresa:[www.komunalac-bj.hr](http://www.komunalac-bj.hr)

Adresa elektroničke pošte: nabava@komunalac-bj.hr

***1.2. Osoba ili služba zadužena za kontakt:***

Sve informacije vezano na predmet nabave Ponuditelji mogu dobiti na adresi Naručitelja:

* Mateja Sokolović

tel: 043/622-107, e-mail: nabava@komunalac-bj.hr

Sva pojašnjenja u vezi nadmetanja, dokumentacije za nadmetanje kao i dostavu ponuda, Ponuditelj može tražiti od Naručitelja isključivo u pisanom obliku, poštanskom pošiljkom ili elektroničkom poštom (e-mail).

***1.3. Evidencijski broj nabave***

BN-73-2024/K

***1.4. Popis gospodarskih subjekata s kojima je naručitelj u sukobu interesa* temeljem članka 76. do članka 80. Zakona o javnoj nabavi (Narodne novine 120/2016)**

Temeljem članka 76. do članka 80. Zakona o javnoj nabavi (NN 120/2016), naručitelji Komunalac d.o.o. i Vodne usluge d.o.o. ne smije sklapati ugovore o javnoj nabavi sa slijedećim gospodarskim subjektom (u svojstvu ponuditelja, člana zajednice ponuditelja, ili podizvoditelja odabranom ponuditelju):

* BTC d.o.o., Matice Hrvatske 6, Bjelovar, OIB: 90466397998
* PIŠTA TRANSPORTI, prijevoznički obrt, vl. Dragan Piščević

***1.5. Vrsta postupka nabave***

Jednostavna nabava koja je izuzeta od primjene odredaba Zakona o javnoj nabavi.

***1.6. Procijenjena vrijednost nabave***

Procijenjena vrijednost nabave je **6.000,00 eura bez PDV-a.**

***1.7. Navod provodi li se elektronička dražba***

Ne provodi se.

**2. PODACI O PREDMETU NABAVE**

***2.1. Predmet nabave***

Predmet nabave su usluge provedbe obvezatne (preventivne) deratizacije, dezinsekcije i dezinfekcije (dalje u tekstu: DDD mjere) poslovnih prostora Naručitelja, sve sukladno Planovima provedbe obvezatnih DDD mjera za svaki pojedini poslovni prostor, odnosno objekt, i to:

1. Odlagalište otpada Doline, uključivo i vozila za prijevoz otpada te spremnike za otpad;
2. Reciklažna dvorišta kojima upravlja Naručitelj;
3. Kompostana;
4. Gradska tržnica Bjelovar, uključivo sa prostorom Mliječne tržnice;
5. Gradska groblja, uključivo sa mrtvačnicama i pogrebnim vozilima;
6. Upravna zgrada i poslovni krug;
7. Restoran društvene prehrane.

a što uključuje izradu tehničke dokumentacije, rad, materijal i sve ostale troškove.

Ponuditelj se obvezuje uslugu provesti sukladno Programu mjera suzbijanja patogeni mikroorganizama, štetnih člankonožaca (arthropoda) i štetnih glodavaca čije je planirano, organizirano i sustavno suzbijanje mjerama dezinfekcije, dezinsekcije i deratizacije od javnozdravstvene važnosti za Republiku Hrvatsku (Narodne novine, broj: 128/2011, 62/2018) i Pravilniku o načinu provedbe obvezatne dezinfekcije, dezinsekcije i deratizacije (Narodne novine, broj: 35/2007, 79/2007 i 76/2012) te ostalim važećim propisima.

Tijekom provođenja obvezatnih DDD mjera za svaku vrstu i u svakom postupku izvršitelj je obvezan:

1. Napraviti pregled površina i prostora
* odrediti stanje površina i prostora u odnosu na onečišćenje mikroogranizmima i prisustvo štetnih člankonožaca (Arthropoda) i štetnih glodavaca,
* utvrditi stupanj infestacije i nastalu štetu,
* odrediti vrstu uzročnika štete i mjere kojima će se smanjiti, zaustaviti rast i razmnožavanje ili potpuno uklanjanje prisustvo mikroorganizama, štetnih člankonožaca i štetnih glodavaca,
* utvrditi kritične točke, odnosno ekološke niše, hranilišta i nastale štete.
* izraditi dokumentaciju
* napisati preporuke za edukaciju osoba naručitelja (korisnika obvezatnih DDD mjera), napisati i podijeliti upute i instruktivne letke,
* napisati preporuke za sanacijske mjere u okolišu i na kritičnim točkama,
* napisati preporuke i prijedloge za provedbu vrste obvezatnih DDD mjera.
1. Izraditi Plan provedbe obvezatnih DDD mjera koji mora sadržavati:
* popis prihvatljivih pesticida s kojima će se obraditi površina, prostor ili objekt,
* detaljno razrađen prostorni raspored rada i rokove obavljanja mjera,
* način obrade površina, prostora ili objekta primjenom jedne ili više mjera,
* mjere opreza, zaštitu osoba, prostora, objekta i okoliša,
* prijedlog dodatnih mjera za izvršenje popravaka u tijeku provedbe obvezatnih DDD mjera
1. Izvršiti ocjenu provedene obrade:
* izvidom i sustavnim praćenjem(monitoringom) te anketom korisnika prosuditi uspjeh intervencije,
* izraditi prijedlog za neškodljivo i trajno otklanjanje šteta u objektima naručitelja.

Plan provedbe obvezatnih DDD mjera se izrađuje u dva primjerka od kojih se jedan primjerak predaje Naručitelju, a jedan primjerak se čuva u arhivi Izvršitelja, najmanje 5 godina.

Evidencije o radnim nalozima te o nabavi, skladištenju i potrošnji kemikalija za obavljanje obvezatne DDD mjere vode elektronski ili ručno. Nakon svake provedene mjere te izvida o uspješnosti provedene mjere podaci se ažuriraju u Planu provedbe obvezatnih DDD mjera u primjerku koju posjeduje Naručitelj te u primjerku koji posjeduje Izvršitelj.

Za objekte Mliječne tržnice, poslovne zgrade sa restoranom i kuhinjom koristiti će se preparati čija je primjena dozvoljena u prehrambenoj industriji, za sve postupke koristit će preparati koji imaju odobrenja nadležnih institucija sukladno članku 26. Pravilnika o načinu provedbe obvezatne dezinfekcije, dezinsekcije i deratizacije (NN 35/2007, 79/2007 i 76/2012).

Dezinfekcijska sredstva koja se koriste pri dezinfekciji moraju biti odobrene od strane Ministarstva zdravlja RH.

U Planu provedbe obvezatnih DDD mjera treba navesti vrstu biocidnog pripravka koji se planira upotrijebiti (aktivna tvar i trgovački naziv sredstva) unaprijed planirajući kombinaciju insekticida iz različitih grupa, različitog načina djelovanja te različitih metoda aplikacije kako bi se spriječila moguća pojava rezistencije. Kada se provode DDD mjere u objektima u kojima je uveden sustav upravljanja sigurnošću hrane (HACCP) tada je Planu i programu provođenja preventivnih DDD mjera potrebno priložiti Sigurnosno tehnički list (dalje u tekstu: STL) za biocidne pripravke kako bi korisnik imao uvid u način djelovanja biocidnih pripravaka koji će se upotrijebiti. STL mogu se naručitelju dostaviti u pisanom ili elektronskom obliku. Korisnik mjere mora pisano potvrditi primitak priloga te ih je dužan dati na uvid nadležnom sanitarnom inspektoru tijekom inspekcijskog nadzora.

Izvoditelj je dužan Naručitelju izdati Potvrdu o provedenim obvezatnim DDD mjerama na propisanim obrascima za sve stavke navedene u troškovniku.

Sastavni dio Plana i programa provođenja preventivnih DDD mjera su sheme za postavljanje podloga s mamcima te sigurnosno tehnički listovi za korištene preparate.

Sukladno preporukama Hrvatskog zavoda za javno zdravstvo za prevenciju pojave i širenja COVID-19 (Coronavirus disease 2019) i Zakona o zaštiti pučanstva od zaraznih bolesti (NN 79/07, 113/08, 43/09, 130/17, 114/18, 47/20, 134/20, 143/21) kemijske mjere dezinfekcije podrazumijevaju upotrebu kemijskih tvari, odnosno dezinficijensa, koje svojim djelovanjem uništavaju, usporavaju rast i razmnožavanje ili uklanjaju većinu mikroorganizama.

Dezinfekcija se provodi metodom prskanja, orošavanja i aerosolima te prema potrebi ULV metodom-toplo zagrijavanje, preparatima bez mirisa.

CPV oznaka predmeta nabave: 90921000 Usluge dezinfekcije i uništavanja štetočina

90922000 Usluge suzbijanja štetočina

90923000 Usluge deratizacije

***2.2. Tehnička specifikacija***

1. Objekt tržnice cca 375 m²
2. Sanitarni deponij Doline - ulazna zona i prostor kod kontejnera cca 200 m²
3. Reciklažno dvorište Doline cca 50 m²
4. Poslovna zgrada sa restoranom i kuhinjom cca 1200 m² od toga kuhinja i restoran cca 60 m²
5. Automehaničarska radionica i poslovni krug cca 75 m²
6. Reciklažno dvorište sa zgradom cca 90 m²
7. Vozila sa sabijane otpada 7 kom
8. Prostorije na gradskim grobljima za ispraćaj pokojnika 8 kom
9. Kompostana cca 1700 m2

***2.3. Troškovnik***

Ponuditelj mora ponuditi cjelokupnu količinu iz Troškovnika koja se traži u nadmetanju.

Ponuditelj je dužan ponuditi i izvršiti predmetnu uslugu na način da ista odgovara svim uvjetima koji su navedeni u Pozivu za dostavu ponuda. Prilikom ispunjavanja Troškovnika ponuditelj ukupnu cijenu stavke izračunava kao umnožak količine stavke i cijene stavke.

Naručitelj je u troškovniku odredio okvirnu količinu postupaka deratizacije, dezinsekcije i dezinfekcije koje će izvršitelj trebati provesti. Broj postupaka koje će biti potrebno provesti odrediti će izvršitelj sukladno Programu mjera suzbijanja patogeni mikroorganizama, štetnih člankonožaca (arthropoda) i štetnih glodavaca čije je planirano, organizirano i sustavno suzbijanje mjerama dezinfekcije, dezinsekcije i deratizacije od javnozdravstvene važnosti za Republiku Hrvatsku (Narodne novine, broj: 128/2011, 62/2018) i Pravilniku o načinu provedbe obvezatne dezinfekcije, dezinsekcije i deratizacije (Narodne novine, broj: 35/2007, 79/2007 i 76/2012) te ostalim važećim propisima.

Sukladno odredbama Programa mjera suzbijanja patogeni mikroorganizama, štetnih člankonožaca (arthropoda) i štetnih glodavaca čije je planirano, organizirano i sustavno suzbijanje mjerama dezinfekcije, dezinsekcije i deratizacije od javnozdravstvene važnosti za Republiku Hrvatsku (Narodne novine, broj: 128/2011, 62/2018):

*„Rokove, dinamiku i način provedbe obveznih DDD mjera kao općih mjera; izbor, vrstu i oblik formulacije biocidnih pripravaka te mjere opreza* ***određuje isključivo stručna osoba nositelja odobrenja za provedbu DDD mjera*** *na temelju:*

*– prethodnog izvida površina, prostora ili objekta iz članka 10. stavka 1. Zakona o zaštiti pučanstva od zaraznih bolesti,*

*– utvrđivanja vrste patogenog mikroorganizama, štetnog člankonožca (Arthropoda) i štetnog glodavca,*

*– stupnja, proširenosti i mjesta infestacije patogenim mikroorganizmima, štetnim člankonošcima (Arthropoda) i štetnim glodavcima,*

*– uvida o građevinsko – tehničko – higijenskom stanju, svojstvima i namjeni površine, prostora ili objekta i tehnološkom procesu.*

***2.4. Količina predmeta nabave***

Količina predmeta nabave je okvirnai specificirana u Troškovniku.

***2.5. Rok izvršenja***

Sukcesivno tijekom trajanja ugovora.

Za kašnjenje u isporukama naručitelj će obračunati ugovornu kaznu u visini 3 ‰ dnevno, ali ne više od 10% ugovorene cijene. Ukoliko se obračunavaju penali, naručitelj ima pravo iste prebiti s dugovanjem za isplatu ugovorene cijene ili aktivirati jamstva.

**Rok trajanja ugovora:** Ugovor se sklapa na određeno vrijeme od 2 (dvije) godine sa klauzulom prema kojoj su ugovorne strane suglasne da ugovor može prestati i ranije u trenutku ispunjenja ugovorenih količina.

**3. DOKUMENTACIJA KOJU SU PONUDITELJI OBVEZNI DOSTAVITI UZ PONUDU**

3.1. Ponuditelj u ovom postupku javne nabave mora dokazati svoj upis u sudski, obrtni, strukovni ili drugi odgovarajući registar u državi njegova poslovnog nastana. Ovim dokazom ponuditelj mora dokazati da je registriran za obavljanje poslova, tj. djelatnosti koja je predmet nabave.

Kao dokaz Naručitelj će prihvatiti **izvadak iz sudskog, obrtnog, strukovnog ili drugog odgovarajućeg registra** koji se vodi u državi članici njegova poslovnog nastana.

***Navedeni dokaz ne smije biti stariji više od šest mjeseci od dana početka postupka javne nabave.***

3.2. Ponuditelj je obvezan dostaviti **Potvrdu porezne uprave o stanju duga**, kojom mora dokazati da je ispunio obvezu plaćanja dospjelih poreznih obveza i obveza za mirovinsko i zdravstveno osiguranje.

***Potvrda ne smije biti starija od dana početka postupka javne nabave.***

3.3. **Rješenje Ministarstva zdravlja** kojim ponuditelj dokazuje da udovoljava uvjetima za obavljanje obvezatne preventivne DDD mjera.

3.4. **Tehnička i stručna sposobnost**

3.4.1. Popis ugovora o uslugama izvršenim u godini u kojoj je započeo postupak javne nabave i tijekom tri godine koje prethode toj godini. Ponuditelj mora dokazati da je u prethodno navedenom razdoblju uredno izvršio jedan (1) ili više ugovora (najviše dva(2)), isti ili sličan predmetu nabave u iznosu minimalno procijenjene vrijednosti predmeta nabave.

Tehnička i stručna sposobnost ponuditelja se dokazuje **potvrdom druge ugovorne strane o urednom izvršenju usluga.**

Potvrda treba sadržavati:

* Naziv tvrtke i adresa naručitelja
* Naziv tvrtke i adresa izvršitelja
* Predmet ugovora
* Vrijednost ugovora
* Razdoblje izvršenja ugovora
* Puno ime i prezime, te ovjera (pečat i potpis odgovorne osobe) naručitelja.

3.4.2. Ponuditelj, sukladno članku 268 ZJN 20216, mora dostaviti dokaz da u zadnjih 6 mjeseci stalno zapošljava u punom radnom vremenu najmanje 5 trajno educiranih radnika osposobljenih za rad s kemikalijama i na siguran način radi obavljanja djelatnosti obvezne dezinfekcije, dezinsekcije i deratizacije.

Isto se dokazuje **Izjavom osobe ovlaštene za zastupanje** u kojoj se navodi da ponuditelj u zadnjih 6 mjeseci stalno zapošljava u punom radnom vremenu najmanje 5 trajno educiranih radnika osposobljenih za rad s kemikalijama i na siguran način radi obavljanja djelatnosti obvezne dezinfekcije, dezinsekcije i deratizacije.

**4. PODACI O PONUDI**

***4.1. Sadržaj i način izrade ponude***

Ponuda mora sadržavati sljedeće dijelove i priloge:

 a) Ponudbeni list (ispunjen, potpisan i ovjeren pečatom ponuditelja Obrazac-1)

 b) Troškovnik (ispunjen, potpisan i ovjeren pečatom ponuditelja)

 c) Dokazi

 d) Izjava o dostavi jamstva

 e) Potpisani prijedlog ugovora

Ponuditelj se pri izradi ponude mora pridržavati zahtjeva i uvjeta iz ovog Poziva za dostavu ponuda.

Ponuda se, zajedno sa pripadajućom dokumentacijom, izrađuje na hrvatskom jeziku i latiničnom pismu, a cijena ponude izražava se u kunama.

 Ponuda treba biti predana sa svim dokumentima navedenim u Pozivu za dostavu ponuda.

***4.2. Način dostave ponuda i/ili izmjena/dopuna ponuda***

Ponuda se može dostaviti u zatvorenoj omotnici s nazivom i adresom naručitelja, nazivom i adresom ponuditelja, evidencijskim brojem nabave, nazivom predmeta nabave, naznakom "ne otvaraj".

 Ponuda u zatvorenoj omotnici se dostavlja:

 a) na adresu naručitelja: Komunalac d.o.o. Bjelovar Ferde Livadića 14a, 43 000 Bjelovar

 b) na omotnici ponude treba biti naznačeno:

**Ponuda za predmet nabave:**

**" Nabava usluga dezinsekcije i deratizacije"**

**" BN-73-2024/K "**

 **"NE OTVARAJ"**

 c) na omotnici treba biti naziv i adresa ponuditelja

Ukoliko omotnica nije zapečaćena i označena u skladu s ovom odrednicom, Naručitelj neće snositi odgovornost u slučaju da se ponuda i/ili izmjena/dopuna zagubi, krivo ili prerano otvori te ne evidentira na otvaranju ponuda. Omotnice se moraju dostaviti na navedeni naslov Komunalac d.o.o. 43000 Bjelovar, Ferde Livadića 14a, do **17.12.2024.** godine do 10:00 sati. Nakon proteka roka za dostavu ponuda, ponuda se ne smije mijenjati. Do isteka roka za dostavu ponude ponuditelj može dodatnom, pravovaljano potpisanom izjavom izmijeniti svoju ponudu, nadopuniti je ili od nje odustati. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. Omotnice dostavljene ili zaprimljene nakon isteka roka biti će vraćene ponuditelju neotvorene, a djelomične odnosno nepotpune (nekompletne) ponude koje nemaju sve elemente tražene u Pozivu za dostavu ponuda bit će isključene.

***4.3. Dopustivost alternativnih ponuda***

Nisu dopuštene alternativne ponude.

***4.4. Cijena ponude***

Ponuditelj dostavlja ponudu s cijenom, u eurima.

Cijena ponude piše se brojkama. Cijena ponude izražava se za cjelokupni predmet nabave. U cijenu ponude su uračunati svi troškovi (roba; troškovi prijevoza; i drugi materijalni troškovi) i popusti, bez poreza na dodanu vrijednost, koji se iskazuje zasebno iza cijene ponude.

***4.5. Kriterij za odabir ponude***

 Kriterij na kojem naručitelj temelji odabir ponude je najniža cijena.

***4.6. Jezik ponude***

Ponuda mora biti izrađena na hrvatskom jeziku i latiničnom pismu.

***4.7. Rok valjanosti ponude***

Rok valjanosti ponude je 60 (šezdeset) dana od krajnjeg roka za dostavu ponuda.

**5. JAMSTVA**

*5.1. Jamstvo za uredno ispunjenje ugovora za slučaj povrede ugovornih obveza*

Ponuditelj je obvezan uz ponudu priložiti pisanu Izjavu da će u roku od 10 (deset) dana od dana potpisa ugovora Naručitelju dostaviti bjanko zadužnicu (potvrđenu od javnog bilježnika) kao jamstvo za uredno ispunjenje ugovora u visini od 10% (desetposto) ukupne vrijednosti ugovora bez PDV-a. Izjavu je potrebno ovjeriti potpisom osobe ovlaštene za zastupanje ponuditelja i pečatom.

Umjesto bjanko zadužnice gospodarski subjekt može dati novčani polog (pod svrhom plaćanja potrebno je navesti da se radi o jamstvu za uredno ispunjenje ugovora o javnoj nabavi i navesti evidencijski broj nabave) na transakcijski račun br. HR7424020061100000133 u iznosu od 10% vrijednosti ugovora bez poreza na dodanu vrijednost.

**6. OSTALE ODREDBE**

***6.1. Datum, vrijeme i mjesto dostave ponuda i otvaranja ponuda***

Ponude se mogu dostaviti na navedeni naslov: Komunalac d.o.o., Ferde Livadića 14a, 43000 Bjelovar, sa naznakom Nabava usluga deratizacije i dezinsekcije BN-73-2024/K **do 17.12.2024. godine do 10:00 sati.**

Otvaranje ponuda nije javno.

***6.2. Rok donošenja odluke o odabiru***

Rok za donošenje odluke o odabiru iznosi 30 dana od dana isteka roka za dostavu ponude.

***6.3. Rok, način i uvjeti plaćanja***

Predujam isključen.

Naručitelji će isporučitelju plaćati prema fakturi u roku od 30 dana od primitka ispravnog e-računa..

Plaćanje se obavlja na žiro račun ponuditelja.

Od 01.07.2019. obvezni smo zaprimati e-račune s naznakom broja naše narudžbe i/ili broja ugovora.

***6.4. Troškovi ponude***

Ponuditelj će snositi sve troškove u vezi njegovog sudjelovanja u nadmetanju, a Naručitelj ni u kojem slučaju nije odgovoran ili dužan snositi troškove bez obzira na vođenje ili ishod nadmetanja.

Prilog 1

**PONUDBENI LIST**

**NARUČITELJ: Komunalac d.o.o. Bjelovar, Ferde Livadića 14 a OIB 27962400486**

**PREDMET NABAVE:** **Nabava usluga deratizacije i dezinsekcije, BN-73-2024/K**

**Broj i datum ponude \_\_\_\_\_\_\_\_\_\_\_\_\_\_\_\_\_\_\_\_\_\_**

1. Naziv (tvrtka ili skraćena tvrtka) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Sjedište i adresa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. OIB \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Broj računa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Banka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Navod da li je ponuditelj u sustavu PDV-a DA NE

6. Adresa za dostavu pošte \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. Adresa e-pošte \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8. Kontakt osoba ponuditelja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

9. Broj telefona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

10. Ovlaštena osoba za zastupanje, potpisnik ugovora \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Proučili smo Dokumentaciju za nadmetanje te sve dokumente i podatke koje nam je Naručitelj stavio na raspolaganje, detaljno smo upoznati s predmetom nabave i s uvjetima za njeno provođenje te nudimo u skladu s navedenom dokumentacijom za nadmetanje cijenu navedenu kako slijedi:

**CIJENA PONUDE**

**Cijena ponude bez PDV-a \_\_\_\_\_\_\_\_\_\_\_\_\_\_\_\_\_\_\_\_\_\_EUR**

**PDV 25% \_\_\_\_\_\_\_\_\_\_\_\_\_\_\_\_\_\_\_\_\_\_EUR**

**Cijena ponude s PDV-om \_\_\_\_\_\_\_\_\_\_\_\_\_\_\_\_\_\_\_\_\_\_EUR**

(Ako ponuditelj nije u sustavu poreza na dodanu vrijednost, mjesto predviđeno za upis iznosa PDV-a ostavlja se prazno, a na mjesto predviđeno za upis cijene ponude s porezom na dodanu vrijednost upisuje se isti iznos kao što je upisan na mjestu predviđenom za upis cijene bez poreza na dodanu vrijednost).

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Ime i prezime ovlaštene osobe ponuditelja)

 M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Potpis ovlaštene osobe ponuditelja)

\*Ukoliko ponuditelj dio ugovora daje u podugovor isto je dužan navesti u ponudi (naziv podugovaratelja, adresa, kontakt podaci i dio koji se daje u podugovor) i za podugovaratelja dostaviti potrebne dokaze

\*\*Ako se radi o zajednici ponuditelja, sve podatke treba dostaviti za svakog člana zajednice ponuditelja uz naznaku u točci 8. člana zajednice ponuditelja koji je ovlašten za komunikaciju s Naručiteljem. Za upis članova zajednice ponuditelja u točci 1. potrebno je dodati redove

Obrazac 2

**PONUDITELJ:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime tvrtke, sjedište, adresa, MB)

**IZJAVA O DOSTAVI JAMSTVA ZA UREDNO ISPUNJENJE UGOVORA**

U jednostavnom postupku javne nabave koje provodi ***Komunalac d.o.o. 43000 Bjelovar, Ferde Livadića 14a OIB: 27962400486***

***Nabava usluga dezinsekcije i deratizacije***

BN-73-2024/K

Izjavljujemo da ćemo, ukoliko budemo odabrani kao najpovoljniji ponuditelj nakon sklapanja ugovora o javnoj nabavi naručitelju dostaviti bjanko zadužnicu (potvrđenu od javnog bilježnika) kao jamstvo za uredno ispunjenje ugovora u visini od 10% (desetposto) ukupne vrijednosti. Izjavu je potrebno ovjeriti potpisom osobe ovlaštene za zastupanje ponuditelja i pečatom.

U \_\_\_\_\_\_\_\_\_\_\_, \_\_\_\_\_\_\_\_\_\_\_\_ 20\_\_\_. godine

**ZA PONUDITELJA:**

(IME I PREZIME, te potpis ovlaštene osobe za zastupanje gospodarskog subjekta)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_